આ વખતે આર્જેન્ટિનાના ફૂટબોલ ચાહકોની આશા પોતાના કેપ્ટન લિયોનેલ મેસી પર છે. આર્જેન્ટિનાએ ૧૬ વાર વિશ્વકપમાં ભાગ લીધો છે. બ્રાઝિલમાં ૨૦૧૪માં યોજાયેલા વિશ્વકપમાં મેસીના નેતૃત્વમાં આર્જેન્ટિનાની ફાઇનલમાં તો પહોંચી હતી, પરંતુ ત્યાં જર્મની સામે ૦-૧થી હારનો સામનો કરવો પડ્યો હતો. આર્જેન્ટિના બે વાર વિશ્વકપ ખિતાબ જીતી ચૂક્યું છે. પહેલી વાર ૧૯૭૮માં ડેનિયલ પાસારીલાના નેતૃત્વમાં અને બીજી વાર ૧૯૮૬માં ડિએગો મારાડોનાના નેતૃત્વમાં.